open-index/open-wikipedia-markdown huggingface dataset:
13. jul (film)

***13. jul*** (**Trinaesti jul**) je jugoslovenski ratni film snimljen 1982. godine u režiji Radomira Šaranovića. U njemu se prikazuju dramatični događaji u Crnoj Gori na početku Drugog svjetskog rata, osnoano Aprilski rat, italijanska okupacija, uspostava kvislinškog režima, ali i ustanak koji protiv okupatora vode komunisti. Scenario su pisali pored samog režisera i Milo Đukanović, Ratko Đurović, Mirko Kovač i Borislav Pekić. Režiseru Šaranoviću je pomoćnik bio Emir Kusturica koji se takođe pojavljuje u maloj ulozi italijanskog oficira. *13. jul* je predstavljao jedan od posljednjih visokobudžetnih partizanskih spektakala u istoriji jugoslovenske kinematografije, a danas se smatra jednim od najskupljih filmova crnogorske kinematografije.

## Sadržaj filma

Posle kapitulacije Jugoslovenske vojske u aprilu 1941, Kraljevina Italija, iako je prethodno poražena, zauzima Crnu Goru i postavlja svoju marionetsku vladu. Crnogorci nisu zadovoljni nametnutim režimom i na to 13. jula, uz pomoć komunista ustaju protiv Italijanske okupacije.

## Uloge

## Vanjske veze
* 
* Filmovi
Pred svakim pragom

***Pred svakim pragom*** je jugoslavenska TV drama u produkciji RTV Zagreb emitirana 1964. godine. Predstavlja adaptaciju teksta engleskog pisca Teda Willisa. Režirala ju je Ljiljana Biluš.

## Uloge

## Vanjske veze
*
Jana Ilić

**Jana Milić Ilić** (Kruševac, 31. decembar 1981.) je srpska glumica.

## Filmografija

|-
| 2004. || Cimerke || Nina
|-
| 2007. || Doba nevinosti || Marina
|-
| 2007. || Ljubav, navika, panika || Ljubavnica
|-
| 2006-2007. || M(j)ešoviti brak || Divna
|-
| 2007. || Želim(m)ir || 
|-
| 2008. || Zaustavi vreme || Minja
|-
| 2008-2009. || Ranjeni orao || Olga Nešić
|-
| 2009. || Zauvijek mlad || Marija
|-
| 2009. || Đavolja varoš || Natalija
|-
| 2009. || Srpski ožiljci || Suzana
|-
| 2009. || Kad na vrbi rodi grožđe || Buba
|-
| 2011-2013. || Larin izbor || Lejla Vidić
|-
| 2012. || Doktor Rej i đavoli || Olja
|-
| 2012. || Inspektor Nardone ||
|-
| 2013. || Nadrealna televizija ||
|-
| 2017. || Odjebi volim te || Zvezdana / Aleksandra
|-
| 2017 - || Istine i laži || Marina Filipović
|-
| 2019. || Četiri ruže || Medicinska sestra
|}

## Vanjske veze
*
Ne možeš imati sve

***Ne možeš imati sve*** je jugoslavenska crno-bijela TV drama u produkciji RTV Zagreb emitirana 1964. godine. Temelji se na tekstu engleskog pisca Jacka Pulmana, a režirao ju je Ivan Hetrich.

## Uloge

## Vanjske veze
*
Oluja na ulici

***Oluja na ulici*** je jugoslavenska crno-bijela TV drama u produkciji RTV Zagreb emitirana 1965. godine. Predstavlja adaptaciju *Thunder on Sycamore Street*, TV-drame američkog pisca Reginalda Rosea prikazanoj deset godina ranije u okviru antologije *[[Westinghouse Studio One|Studio One in Hollywood]]*. Radnja prikazuje kao stanovnici jedne ulice postanu uznemireni kada se ispostavi da je njihov novi susjed bivši robijaš. Režirao ju je Ivan Hetrich.

## Uloge

## Vanjske veze
*
Tamo gdje bizoni lutaju

***Tamo gdje bizoni lutaju*** je jugoslavenska crno-bijela TV drama u produkciji RTV Zagreb emitirana 1968. godine. Predstavlja adaptaciju istoimene drame engleskog pisca Dennisa Pottera premijerno prikazane u produkciji BBC-ja dvije godine ranije. Protagonist je mladić sa poteškoćama u razvoju koji ne može naučiti čitati, i koji umjesto toga utočište traži u fantazijama temeljenim na vesternima.  Režirao ju je Ivan Hetrich.

## Uloge

## Vanjske veze
*
Dua Lipa

**Dua Lipa** (London, 22. 8. 1995.) je engleska i albanska pjevačica i manekenka, najpoznatija po pjesmi *[[New Rules (pjesma)|New Rules]]* koja je 2017. došla na vrh britanske top-liste. Tokom svoje karijere osvojila je brojne nagrade poput Grammy, MTV i Brit nagrada.

## Biografija
Rođena je 22. avgusta 1995. Londonu, roditeljima Albanaca koji su napustili Prištinu 1992. godine. Njen otac Dukagjin Lipa je marketing menadžer i vodeća vokala kosovskog rok sastava Oda, dok se njena majka Anesa Lipa (rođena Rexha) bavi turizmom. Lipa nadalje ima mlađu sestru i mlađeg brata. Pohađala je Sylvia Young Theatre School of School sa skraćenim radnim vremenom, pre nego što se sa porodicom preselila na Kosovo 2006. godine, kada je njen otac tamo prihvatio ponudu za posao. Na Kosovu je Lipa pohađala školu Mileniumi i Tretë (trećeg milenijuma) u Prištini, i postala je obožavatelj hip hop umjetnika, što bi na kraju moglo utjecati na njen muzički stil.

U dobi od 14 godina, Lipa je počela objavljivati ​​YouTube omote svojih najdražih pjesama umjetnika poput Pink i Nelly Furtado. Izjavila je da je na nju utjecalo slično otkriće Justina Biebera na YouTubeu koje ju je inspirisalo da postigne isto. Godinu dana kasnije, preselila se u London sa stremljenjima da postane pevačica, živeći s prijateljem i tokom nedelje studirajući u školi Hill Hill, a u subotu u školi za pozorište mladih Sylvia. Kako bi zaradila novac za glazbene sesije, Lipa je imala različite poslove, poput ugostiteljstva restorana i noćnih klubova. Počela je raditi kao model za online katalog ASOS Marketplace kada joj je bilo 16, sa ciljem da upozna ljude koji bi joj mogli pomoći u glazbenoj karijeri, ali napustila je to nakon što joj je menadžer rekao da smršavi. Lipa je 2013. glumila u televizijskoj reklami za film The X Factor.

## Izvori

## Vanjske veze

* 
* MusicFeeds interview (April 2016)
* ''See in Blue'' documentary (*[[The Fader]]*, December 2016)
Death in Paradise (sezona 7)

## Opis
Ardal O'Henlon, koji se epizodno pojavljivao u prošloj sezoni, je unapređen u glavnu postavu. Danny John-Jules je napustio glavnu postavu na kraju sezone.

## Uloge

## Epizode





## Vanjske veze
Sasha Clements

**Sasha Nicole Clements** (14. mart 1990 -) je kanadska filmska i televizijska glumica. Proslavila se ulogom Kiki Kincaid, kćeri glavnog protagonista, u prvim sezonama popularne TV-serije *[[Majority Rules!]]*.

## Vanjske veze
* 
* Sasha Clements at Twitter
Gostujući nastup

**Gostujući nastup** je izraz kojim se u industriji zabave označava sudjelovanje nekog izvođača u muzičkom ili scenskom djelu, a pri čemu on ne predstavlja redovnog člana orkestra, benda ili glumačke postave. Iako gostujući nastupi postoje od samih početaka masovne kulture, odnosno postali su uobičajeni u teatarskom svijetu tokom 19. vijeka, današnjoj publici su najpoznatiji zahvaljujući televiziji, odnosno američkim igranim serijama gdje su se glumci koji nastupaju u jednoj epizodi na špici istaknuti kao **gostujuće zvijezde** (), a likovi koji tumače se zovu **gostujuće uloge**. U pop muzici se odnedavno odomaćio običaj da pjevači ili muzičari koji sudjeluju na singlici, pjesmi ili albumu nekog muzičara budu službeno označeni s engleskom riječi **featuring** ("sadrži").

## Povezano
* Cameo
* Crossover (fikcija)
Giallo

**Giallo** (fonetski: *đalo*) je izraz kojim se opisuje filmski žanr, odnosno specifičan stil kriminalističkih filmova i trilera karakterističan za italijansku kinematografiju na kraju 1960-ih i 1970-ih. Specifičnost mu je bilo korištenje značajnih žanrovskih primjesa horora te, ponekad fantastike, odnosno izuzetna eksplicitnost u prikazu nasilja, prije svega kroz razne maštovite i bizarne metode ubijanja, pri čemu su žrtve često bile oskudno odjevene ili gole privlačne žene. Giallo je svoj nastanak velikim dijelom dugovao kolapsu dotadašnjih cenzorskih standarda 1960-ih, te je zbog inzistiranja ne eksplicitnosti nasilja i seksa često prozivan kao eksploatacijski žanr. Uaprkos toga, u takvim filmovima su nastupale neke od najuglednijih glumačkih imena, a režiseri kao Mario Bava i Dario Argento su zahvaljujući njima stekli ugled širom svijeta. Giallo filmovi su stekli široku popularnost, te su, između ostalog, uticali i na američku kinematografiju gdje se krajem 1970-ih razvio podžanr slasher filma.

Naziv "giallo" dolazi od italijanske riječi za žutu boju, odnosno *[[Il Giallo Mondadori]]*, serije jeftinih *[[pulp magazin|pulp]]* kriminalističkih romana koju od 1929. u Italiji objavljuje izdavačka kuća Arnoldo Mondadori Editore.

## Vanjske veze
* KinoEye: "An introduction to the Italian 'giallo'"
* Giallo at AllMovie
* FilmFish: 'The Best of Giallo Horror'
Elizabeth Smart

**Elizabeth Ann Smart-Gilmour** (3. novembar 1987) je američka aktivistica i novinarka, koja je poznatom postala u dobi od 14 godina, kada je oteta iz svog doma te sljedećih devet mjeseci provela u zatočeništvu prilikom koga je bila izložena silovanju i seksualnom zlostavljanju. Njen slučaj je postao predmetom brojnih true crime knjiga i televizijskih filmova.

## Izvori

## Vanjske veze

* 
* Elizabeth Smart Missing Child Profile at *America's Most Wanted*
Civilization (razvrstavanje)

**[[Civilization]]** je video-igra objavljena 1991. godine, i koja je postala temelj za istroimenu seriju koju čine:

**Civilization* (1991)
**[[Civilization II]]* (1996)
**[[Civilization III]]* (2001)
**[[Civilization IV]]* (2005)
**[[Civilization V]]* (2010)
**[[Civilization VI]]* (2016)

## Ostalo
**[[Civilization]]*

## Povezano
**[[Civilisation]]*, britanska dokumentarna TV-serija
Div

**Div** može da se odnosi na:

* Div (mitologija) – mitološko biće
* Div (opština) – naselje i opština u severoistočnoj Francuskoj u regionu Pikardija, u departmanu Oaza koja pripada prefekturi Kompjenj
* Div na Moru – naselje i opština u severnoj Francuskoj u regionu Donja Normandija, u departmanu Kalvados koja pripada prefekturi Lisje
* Div (rijeka) – rijeka u Francuskoj

## Povezano
* Džin (razvrstavanje)
Hrvatska enciklopedija (Laubner)

***Hrvatska enciklopedija: Priručni rječnik sveobćega znanja,*** enciklopedija u izdanju D. Laubnera iz Osijeka objavljena u dva sveska 1887–90. Prva je enciklopedija izdana na srpskohrvatskom jeziku. Od zamišljenih šest svezaka izišla su samo dva: I. (A–Bžedusi) i II. (C–Gzel). Glavni urednici I. Zoch (I. i II. sv.) i J. Mencin (I. sv.).

## Opis

## Svesci

## Povezano

* ''Hrvatska enciklopedija'' (HIBZ)
* ''Hrvatska enciklopedija'' (LZMK)
* srpskohrvatska enciklopedistika

## Izvori

## Vanjske veze

* Essekiana: Zoch, Ivan. ''Hrvatska enciklopedija''.
Civilization (igra na ploči, 1980)

***Civilization*** je igra na ploči (društvena igra) koju je dizajnirao Francis Tresham i koja je 1980. godine objavljena u Ujedinjenom Kraljevstvu. Igrači na ploči, koja odgovara oblasti Mediterana, nastoje razviti različite antičke civilizacije te ih uz pomoć rasta stanovništva i trgovine napredovati iz ranog Brončanog u Željetno doba. *Civilization* je poznata kao prva igra na ploči koja je koristila koncept tehnološkog stabla, a koji će poslije preuzeti i kompjuterske igre, od kojih je najpoznatija *[[Civilization]]* 1991. godine.

## Vanjske veze
* Playing aids and FAQs to ''Civilization'' and ''Advanced Civilization''
Advanced Civilization

***Advanced Civilization*** () je ekspanzija (proširenje) igre na ploči *[[Civilization (igra na ploči, 1980)|Civilization]]*, igre na ploči (društvene igre), a koju je 1981. objavio američki izdavač Avalon Hill. *Advanced Civilization* je u suštini preuzeo koncept prethodne godine izdanog *Civilizationa*, sa time da je objasnio i u nekim aspektima pojednostavio pravila; također je dodao nove karte sa novim robama za trgovanje među igračima, kao i karte vezane za religiju.

## Vanjske veze
* Playing aids and FAQs to ''Civilization'' and ''Advanced Civilization'' 
* ''Civilization: The Expansion Project''
* ''(Civ) Online Advanced Civilization''
Incunabula (video igra)

***Incunabula*** je strateška videoigra objavljena 1984. godine u izdanju Avalon Hilla. Napravljena je za operativni sistem MS-DOS te predstavlja kompjutersku adaptaciju igre na ploči *[[Civilization (igra na ploči, 1980)|Civilization]]* iz 1980. godine. Igrač preuzima ulogu jedne od antičkih civilizacija na Mediteranu te nastoji pobijediti druge igrače, odnosno kompjuterskog protivnika kome se može dodati specifičan temperament. Za razliku od verzije na ploči, igrač i njegova civilizacija ne mogu sticati nove tehnologije.

## Vanjske veze
*
Civilization II: Test of Time

***Civilization II: Test of Time*** () je strategijska igra na poteze koju je 1999. godine objavlila američka izdavačka kuća MicroProse. Predstavlja remake, odnosno svojevrsnu modifikaciju *[[Civilization II]]* izdane tri godine ranije. U suštini nije donijela značajne promjene prema grafičkom sučelju ili načinu igranja, ali je zato igraču omogućila da produži originalnu kampanju, odnosno nastavi igrati kao kolonist na Alpha Centauri i sukobljava se sa vanzemaljskom civilizacijom. Osim toga je dodan scenario u kome se budući kolonisti sukobljavaju sa vanzemaljskim kolonistima na planetu u sistemu zvijezde Lalande 21185, kao i kampanju i scenario temeljen na nordijskoj mitologiji. *Test of Time* je izdan u vrijeme kada se serija prvi put suočila sa konkurencijom u obliku igara *[[Sid Meier's Alpha Centauri]]* i *[[Civilization: Call to Power]]*, koje su bile dodale elemente science fictiona. Kritike su bile uglavnom loše, zamjerajući igri nedostatak originalnosti kao i "kozmetičke" novitetete.
 
## Vanjske veze
* Installation Guide 
* 
* CivFanatics Civilization Site
* Apolyton Civilization Site
* *[http://download.abandonware.org/magazines/PC%20Team/pcteam_numero050/Pc-Team_n50_page0064.jpg PC Team review (French)]*
* *[http://www.kultboy.com/index.php?site=t&id=7459 Power Play review (German)]*
* *[https://books.google.com.au/books?id=e30k_2FHTgYC&q=%22Civilization+II:+Test+of+Time%22&dq=%22Civilization+II:+Test+of+Time%22&hl=en&sa=X&ved=0ahUKEwi9rru3z-7OAhUDkpQKHUicCaoQ6AEIHTAA Strategy guide]*
* *[https://books.google.com.au/books?id=BHxYAAAAYAAJ&q=%22Civilization+II:+Test+of+Time%22&dq=%22Civilization+II:+Test+of+Time%22&hl=en&sa=X&ved=0ahUKEwi9rru3z-7OAhUDkpQKHUicCaoQ6AEIMDAE PC Gamer review]*
* *[https://books.google.com.au/books?id=B_EzAQAAIAAJ&q=%22Civilization+II:+Test+of+Time%22&dq=%22Civilization+II:+Test+of+Time%22&hl=en&sa=X&ved=0ahUKEwi9rru3z-7OAhUDkpQKHUicCaoQ6AEILDAD Computer Gaming World review]*
* *[https://books.google.com.au/books?id=sRwQAQAAMAAJ&q=%22Civilization+II:+Test+of+Time%22&dq=%22Civilization+II:+Test+of+Time%22&hl=en&sa=X&ved=0ahUKEwi9rru3z-7OAhUDkpQKHUicCaoQ6AEIQDAI Reviews in "Software and CD-ROM Reviews on File"]*
Freeciv

***Freeciv*** je besplatna kompjuterska strategijska igra na poteze inspirirana komercijalnom videoigrom *[[Civilization]]*. U njoj igrač ima zadatak od plemena stvoriti civilizaciju koja će biti us stanju izvesti projekt kolonizacije planete izvan Sunčevog sistema. Pojavila se 1996. godine, te s vremenom razvila mnoge varijante, koje uključuju pojedinačnu i multiplayer igru, odnosno brojne operativne sisteme kao što su Unix, Linux i razne verzije Windowsa. Najčešće verzije koriste grafiku, interfejs i pravila temeljen na *[[Civilization II]]*.

## Vanjske veze

* 
* Online HTML5 version 
* Freeciv project na GitHub
*
Avalon Hill's Advanced Civilization

***Avalon Hill's Advanced Civilization*** je strateška videoigra koju je objavila američka izdavačka kuća Avalon Hill 1996. godine. Predstavlja adaptaciju njene igre na ploči *[[Advanced Civilization]]* iz 1981. godine. Igrač preuzima jednu od nekoliko civilizacija na obalama Mediterana i nastoji od svog stanovništva napraviti gradove, razviti tehnologije, preuzimati teritorije, najčešće kroz trgovinu posebnim kartama. Igra je bila jedna od posljednjih razvijenih za operativni sistem MS-DOS, a izašla je gotovo istodobno sa *[[Civilization II]]*, videoigrom koji je također, iako posredno, bila inspirirana sa originalnom igrom na ploči. 

## Vanjske veze
* Advcivladder.net 
* ''Avalon Hill's Advanced Civilization'' na BoardGameGeek
Constantine, Cornwall

**Constantine** (kornvolski: *Lann Gostentin*) je selo  i parohija od 868 stanovnika na jugozapadu Engleske u Grofoviji Cornwall.

## Geografija

Constantine leži u unutrašnjosti Grofovije Cornwall, udaljen nekih osam kilometara jugozapadno od Falmoutha.

## Historija

Constantine je naselje iz ranog srednjeg vijeka, koje je ime dobilo po ranokršćanskom kornvalskom svecu iz 6. vijeka Constantinu. Novim arheološkim iskapanjima na lokalitetu Trewardreva pronađeno je naselje iz željeznog doba.

Današnji Constantine je čuven po svojoj normanskoj crkvi koja je restaurirana tokom 15. vijeka, i po feudalnoj palači Trewardreva podignutoj oko 1600.

Tokom 19. vijeka stanovnici Constantina živjeli su od poljoprivrede, iskapanja olova, bakra, željezne rude i granita. Danas većina prihoda dolazi od turizma i starog uzgajališta oštriga kod Port Navasa.

## Reference

## Vanjske veze

* Constantine
Deklinacija (gramatika)

**Deklinacija** (latinski: *declinatio*, od grčkog ϰλίσıς: nagib, savijanje, otklon) ili **sklanjanje** je termin iz gramatike, za mijenjanje riječi po padežima. U srpskohrvatskom jeziku se mijenjaju imenice, zamjenice, pridjevi i brojevi.

Kod svih flektivnih ili aglutinativnih jezika, deklinacija se vrši po broju, rodu i padežu, i eventualno po kategoriji živo / neživo, zbog označavanja njihove uloge u rečenici i njihovih veza s ostalim riječima, tako da se mjenja osnova i sufiks imenskih riječi.

Deklinacija je kao pojam prvo uvedena u starogrčki radi opisivanja odgovarajućih pojava, nakon tog je preuzeta u latinski, a od pojave humanizma naovamo, je uz veće ili manje modifikacije, prihvaćena i kod drugih jezika različitih jezičnih porodica. Prema završetku osnove - deklinacija se dijeli na vokalnu i konsonantsku sa raznim podvrstama, a po vrstama dekliniranih riječi na imensku, zamjeničku i pridjevsku.

Kod aglutinativnih jezika kakav je turski, deklinacija se vrši promjenom sufiksa, koji se daju jasno odjeliti od osnove, i koji su isti za sve imenice, zbog tog on ima samo jednu pravilnu deklinaciju.

Naučna disciplina koja se među ostalim stvarima bavi i deklinacijom zove se morfologija.

## Reference

## Vanjske veze

* ''Deklinacija''
Srednjovelški jezik

**Srednjovelški jezik** ili ***srednjovjekovni velški jezik*** (velški: *Cymraeg Canol*, engleski: *Middle Welsh*, ISO-wlm) je izumrli otočki keltski jezik, jedan od britonskih jezika, danas poznat ponajviše po manuskriptu *[[Mabinogion]]* nastalom tokom 12. - 13. vijeka, koji je kompilacija puno starijih velških mitova i legendi.

*Srednjovelški jezik* koji se govorio po zapadnoj Britaniji u Walesu između 12. i 14. vijeka, bio je nastavljač starovelškog jezika, današnji velški je direktni nastavljač srednjovelškog.

Najveća razlika između starovelškog i srednjovelškog desila se u ortografiji uz nestanak nekih fonema.

## Reference

## Vanjske veze

* ''Old and Middle Welsh''
North American B-25 Mitchell

**B-25 Mičel** () je bio američki bombarder iz perioda Drugog svjetskog rata. Proizvodila ga je fabrika Nort Ameriken od 1940. do 1945.

## Razvoj
B-25 je dobio ime po Bilu Mičelu, ranom zagovorniku vazdušne sile u SAD. Iako fabrika Nort Ameriken nije ranije izrađivala bombardere ni dvomotorne avione, B-25 je proizveden u većem broju primjeraka od bilo kog američkog dvomotornog bombardera. Prvi let prototipa je izveden januara 1939. godine, a avion je ušao u serijsku proizvodnju 1940.

Proizvedeno je ukupno 9816 aviona, najviše verzije J (4318) - bombardera sa 13 mitraljeza 12.7&nbsp;mm i 1814&nbsp;kg bombi.

F-10 je bio nenaoružani izviđač a CB-25 je bio poslijeratni transportni avion. Trenažni avioni AT-24 su kasnije preimenovani u TB-25.

## U borbi
Korisnici aviona B-25 u ratu su bila ratna vazduhoplovstva sljedećih zemalja: SAD, V. Britanija, Francuska, Australija, Brazil, SSSR, Kina, Meksiko, Holandija (od 1944.), Italija (saveznička, od 1943.)

Dana 18. aprila 1942. avioni B-25B sa nosača aviona Hornet posebno uređenog za ovaj napad, vođeni pukovnikom Džimom Dulitlom, su izveli prvi napad na Tokio u Drugom svjetskom ratu. Poboljšanja aviona su dovela do isporuka RAF-u, sovjetskom RV i Kini, a pod nazivom PBJ-1C Američkoj mornarici.

Neke verzije aviona (kao B-25G) su nosile poljski top kalibra 75&nbsp;mm za napade na zemaljske ciljeve i japanske brodove. Za neutraliziranje PAV vatre i osmatranje gađanja u nosu su dodati još i mitraljezi 12.7&nbsp;mm (2-4).

Verzija H je imala uz top 75&nbsp;mm još i 14 mitraljeza 12.7&nbsp;mm, od kojih je 8 tuklo naprijed.

## Karakteristike
Vrsta aviona: srednji bombarder
* Prvi let prototipa: 1939.
* Proizvođač: Nort Ameriken

Dimenzije
* Aeroprofil krila:

Mase

Pogonska grupa
* Motori: dva, Rajt R-2600 (Wright R-2600 "Cyclone"), 1,380&nbsp;kW, 1,850 KS svaki
* Odnos snaga/težina: 182 W/kg

## Letne osobine
* Najveća brzina: 442&nbsp;km/h
* Radijus dejstva: 2166&nbsp;km
* Najveći dolet: 2,300 nmi, 4,300&nbsp;km
* Operativni vrhunac leta: 7,600 m
* Brzina penjanja: 4&nbsp;m/s

## Naoružanje
* Streljačko: 12 mitraljeza .50 in (12.7&nbsp;mm) Brauning (Browning M2)
* Bombe: do 1451&nbsp;kg

## Povezano
* B-26 Maroder

## Literatura

* .
* 

## Vanjske veze

* Avion B-25
* Avion B-25
C-evo

***C-evo*** je besplatna kompjuterska strategijska igra na poteze koju je razvio Stephen Gerlech na temelju komercijalne igre *[[Civilization II]]*. Rad na igri je započeo 1999. godine, a Gerlechu i njegovim suradnicima je najvažniji zadatak bio ispraviti nedostatke vezane uz slabu umjetnu inteligenciju kompjuterskog protivnika. *C-evo* koristi uglavnom ista pravila i ima istu osnovnu postavku kao *Civilization II* - igrač preuzima ulogu vođe od 16  plemena od koga treba razviti civilizaciju koja je u stanju provesti svemirsku kolonizaciju. C-evo se počela razvijati 1999. godine, a prva stabilna verzija je  distribuirana 2006. godine. Danas uživa reputaciju jednu od najboljih freeware igara. 

## Vanjske veze
*
FreeCol

***FreeCol*** je besplatna kompjuterska strategijska igra na poteze koja predstavlja klon komercijalne igre *[[Sid Meier's Colonization]]*. U njoj igrač preuzima ulogu evropske sile koja u Doba otkrića dolazi u Novi svijet te ima zadatak osnovati i razviti kolonije, koje će sa vremenom stići nezavisnost od matice. Pojavila se 2003. godine, i u njoj su ubačene neke opcije i ideje koje nije koristila originalna komercijalna igra, odnosno neki od prijedloga koje su tokom godina iznijeli njeni fanovi. Izdana je kao slobodni i softver otvorenog izvornog koda pod GNU općom javnom licencom. Postoje verzije za nekoliko operativnih sistema.

## Vanjske veze

* Official website
* FreeCol on translatewiki.net
*  on the  Wikia
*
Srednjoirski jezik

**Srednjoirski** ili ***srednjovjekovni irski jezik*** (engleski: *Middle Irish*, *Middle Gaelic*, ISO-mga) je izumrli otočki keltski jezik, jedan od gelskih jezika, danas poznat ponajviše po manuskriptu *Lebor Bretnach* iz 11. vijeka (irski prevod engleske Historia Brittonum).

*Srednjoirski jezik* bio je nastavljač arhaičnog i staroirskog jezika koji se govorio po Irskoj, Otoku Man i zapadnoj Škotskoj između 10. i 12. vijeka. Današnji gelski jezici; Irski, Škotski gelski i manski jezik direktni su nastavljači srednjoirskog.

Standardni staroirski je tokom tog perioda odbačen, iako nikakva naznaka formiranja dijalekata još nije bila vidljiva. Srednjoirski se koristio približno sve do normanske invazije, a po jugoistoku Irske sve do kraja 12. vijeka.

U to vrijeme pojednostavljen je sistem padeža, pa na kraju tog razdoblja nije bilo razlike između genitiva i dativa kod većine dekliniranih imenica, a jako je pojednostavljen i kompleksni sistem glagolskih prefiksa,  tako što su oni ili potpuno izostavljali ili apsorbirali u jezgru samog glagola.

U tom periodu razvijaju se nezavisne forme ličnih zamjenica, stare neodređene zamjenice zamjenjuju se pokaznim zamjenicama. Sintetičke forme zamjenica i pomoćnih glagola zamjenjuju se fiksnom formom pomoćnih glagola sa generičkim ličnim zamjenicama.

U to vrijeme dogodile su se i značajne promjene u fonologiji, neki fonemi su nestali, a neki su promjenjeni.

## Reference

## Vanjske veze

* ''Electronic Dictionary of the Irish Language''
Civilization II: Conflicts in Civilization

***Civilization II: Conflicts in Civilization*** je ekspanzija (dodatak) za stratešku igru na poteze *[[Civilization II]]*, objavljena 1996. godine. Predstavljala je prvu ekspanziju za *Civilization II*, odnosno prvu ekspanziju u historiji cijele serije. Ekspanzija je u potpunosti preuzela mehaniku i pravila originala, ali je dodala 20 novih scenarija - od kojih je 12 nastalo od razvojnog, a 8 bilo preuzeto od fanova originalne igre postavljenih na Internet. Scenariji su uključivali kako historijske scenarije poput pohoda Aleksandra Velikog, križarskih ratova, američkog građanskog i Prvog svjetskog rata, tako i zamišljene scenarije poput zaustavljanja vanzemaljske invazije i preživljavanja nakon nuklearne apokalipse.

## Vanjske veze
* ''Civilization II: Conflicts in Civilization'' na MobyGames
Civilization: Call to Power

***Civilization: Call to Power*** je kompjuterska strategijska igra na poteze razvijena za PC i izdana od kompanije Activision u proljeće 1999. godine. Temelji se na popularnoj igri *[[Civilization]]*, odnosno predstavlja "neslužbeni" nastavak igre *[[Civilization II]]*. Igra je zadržala izometrijski pristup, ali je unijela niz dodataka kao što su različite razine terena, koje omogućuju zasebno kretanje ispod morske površine i u zraku, veći naglasak na zagađenje, brigu o sreći stanovništva, različite vrste svjetskih čuda. 

Sljedeće godine je izdan nastavak, koji je zbog spora oko autorskih prava/imena, dobio ime *[[Call to Power II]]*.

## Vanjske veze
*
Call to Power II

***Call to Power*** je kompjuterska igra na poteze koju je 2000. godine objavila izdvačka kuća Activision. Predstavlja nastavak igre *[[Civilization: Call to Power]]*, koja je, pak, bila inspirirana znamenitom igrom *[[Civilization]]*; naslov *Civilization* je u novoj igri izbačen zbog spora oko autorskih prava. *Call to Power II* je od igrača, kao i sve te igre, postavljala na čelo plemena koje je trebao razviti u civilizaciju sposobnu za svemirsku kolonizaciju; *Call to Power II* je u odnosu na prethodnu igru unio izmjene koje se tiču malo boljeg grafičkog sučelja, ali i izbacivanje svemirske razine terena i scenarija vezanih uz svemirsku kolonizaciju.

Activision je igru prestao podržavati, te je njegovo pordržavanje preuzeo Apolyton Civilization Site.

## Vanjske veze
*
Civilization (igra na ploči, 2002)

***Sid Meier's Civilization: The Boardgame*** je igra na ploči (društvena igra) koju je 2002. izdala tvrka Eagle Games. Predstavlja adaptaciju kompjuterske igre *[[Civilization]]* iz 1991. godine. Dizajnirao ju je Glenn Drover, menadžer tvrtke MicroProse koja je bila izdala *Civilization*. Igrači igraju na ploči koja odgovara karti Zemlje te uz pomoć jedinica - naseljenika i vojnika - nastoje stvoriti i razviti nova naselja.

2010. je izdana istoimena igra na ploči čija su se pravila temeljila na kompjuterskoj igri *[[Civilization IV]]*.
Civilization III: Play the World

***Civilization III: Play the World*** je ekspanzija (dodatak) za kompjutersku stratešku igru na poteze *[[Civilization III]]*, izdana od strane Firaxis Games 2002. godine. Predstavljala je prvu ekspanziju za *Civilization III*, a glavna joj je karakteristika bila ta da je dodala niz novih civilizacija, kao i mogućnost multiplayer igre bez poteza, odnosno u modu karakterističnom za strategija u stvarnom vremenu. Potonje je kod igrača izazivalo niz problema, pa mod nije korišten u kasnijim nastavcima igre.

## Vanjske veze
*
Civilization III: Conquests

***Civilization III: Conquests*** je ekspanzija (dodatak) za kompjutersku strategijsku igru *[[Civilization III]]* izdan 2003. godine. Dodaci u odnosu na originalnu (*vanilla*) igru se odnosi na niz novih civilizacija, kao i niz novih scenarija.

## Scenariji
* *Mesopotamia*;
* *Rise of Rome*;
* *Fall of Rome*;
* *The Middle Ages*;
* *Ancient Mesoamerica*;
* *Age of Discovery*;
* *Sengoku: Sword of the Shogun*;
* *Napoleonic Wars*;
* *Pacific Theater of World War II*.

## Vanjske veze
* Файловый архив игры Civilization III: Conquests (патчи, русификация, шрифты, фикспаки)
Prime Suspect (NCIS)

***Glavni osumnjičeni*** je 227. epizoda američke kriminalističke TV-serije *[[NCIS (TV serija)|NCIS]]*, premijerno prikazana na programu mreže CBS 5. marta 2013. godine.

Radnja epizode prikazuje kako Gibs pokušava da oslobodi sina svog brice nakon što brica posumnja da mu je sin možda ubica. U međuvremenu, Toni vodi probnog agenta Neda Dornegeta na njegov prvi tajni zadatak.

## Vanjske veze
*
Civilization III

***Sid Meier's Civilization III***, poznatija pod skraćenim naslovom ***Civilization III***, je kompjuterska strategijska igra na poteze objavljena 2001. godine u izdanju Firaxis Games. Predstavlja nastavak igre *[[Civilization II]]*, odnosno treći dio serije započete sa znamenitom igrom *[[Civilization]]* iz 1991. godine. Igra od igrača traži da sagradi imperij od jednog plemena sa kojim igru započinje 4000. pne. te pobijedi druge igrače (ljudske ili kompjuterske) kroz uspješno izvedenu kolonizaciju planeta na Alphi Centauri. *Civilization III* je, slično kao i *Civilization II*, koristio izometrijski prikaz; najvažnija je novina uvođenje koncepta kulture koja je specifična za svaku civilizaciju i kojoj pripadaju žitelji gradova svake civilizacije i koji se postepeno mogu asimilirati.

*Civilization III* je prilikom izdavanja bila opterećena bugovima, ali je nakon izdavanja nekoliko patcheva dobila uglavnom dobre kritike.

*Civilization III* je dobila dvije ekspanzije pod naslovom *[[Civilization III: Play the World|Play the World]]* i *[[Civilization III: Conquests|Conquests]]*. 

## Vanjske veze
* Official ''Civilization III'' website
* *[http://www.mobygames.com/game/sid-meiers-civilization-iii Civilization III]* on MobyGames
* ''Civilization III'' on the ''Civ Fanatics'' website
The Elder Scrolls IV: Oblivion

***The Elder Scrolls IV: Oblivion***, ili ***Oblivion***, je računalna i video igra za jednog igrača sa temom fantazije i orijentirana na akcijsko igranje. Razvila ju je Bethesda Game Studios i izdao Bethesda Softworks i Take-Two Interactive i to je četvrti nastavak u Elder Scrolls seriji. Puštena u prodaju u ožujku 2006. za Windows, PlayStation 3, and Xbox 360 platformu, prodana je u preko 1,7 milijuna primjeraka do 10. travnja 2006. i preko 3 milijuna primjeraka do 18. siječnja 2007.

Oblivion su kritičari dobro prihvatli, osvojio je mnoge nagrade  s prosječnom ocjenom od 94&nbsp;%. Verzija za PlayStation 3 je izdana 20. ožujka 2007. u Sjevernoj Americi i 27. travnja 2007. u Velikoj Britaniji. Kasnije su izdana i dva dodatka za igru, Knights of the Nine i Shivering Isles, uz dodatke manjih plug-inova i dodataka za igru, koji su dostupni na stranicama izdavača i na Xbox Live Marketplace. Kompilacija s obje ekstenzije igre ***Oblivion: Game of the Year Edition*** najavljena je 9. srpnja 2007., sa planiranim datumom izlaska u rujnu.

## Radnja
Priča igre je fokusirana na bivšeg zatvorenika uvučenog u plan gospodara Daedre da pokori zemlju smrtnika. Vrata paklenog svijeta Obliviona/Zaborava(prevedeno) su otvorena, kroz koja mnoga paklena bića ulaze u svijet smrtnika. Igra nastavlja tradiciju prijašnjih nastavaka Elder Scrolls sage, dopuštajući igraču da putuje u bilo koji dio svijeta u igri u bilo koje vrijeme, uključujući opciju ignoriranja ili odgađanja glavnoga zadatka bez vremenskog ograničenja.

## Izvori
Nacionalni spomenici u Bosanskom Petrovcu

Na listi nacionalnih spomenika Bosne i Hercegovine za općinu Bosanski Petrovac se nalaze sljedeći spomenici:

* Ostaci srednjovjekovne crkve i nekropola sa stećcima na lokalitetu Crkvina u Koluniću 
* Partizanski–Titov voz na Oštrelju
* Stari grad Bjelaj
* Zbirka umjetničkih djela i ličnih predmeta Jovana Bijelića.
## Reference
Klesarstvo

**Klesarstvo** ili *kamenarstvo*, *kamenorezbarstvo* je zanimanje gotovo isto još od starog vijeka, u kom treba komad grubog prirodnog kamena modificirati u željeni oblik kontroliranim uklanjanjem dijelova kamena, dlijetom i čekićem. I skulptori se koriste klesarstvom kod stvaranja skulptura, jer latinski: **sculpere**, zapravo znači sjeći, rezati, klesati ili tesati.

Klesar ili kamenorezac mora dobro poznavati karakteristike svih vrsta kamena. U kamenolomima radi na vađenju kamena i njegovoj osnovnoj obradi u blokove. U klesarskim radionicama obrađuje kamen u željenu formu, tako da ga lomi, reže, kleše, brusi i polira. Na taj način klesari izrađuju kamene ploče za stepenice, balkone, fasade, mostove, grobnice i druge predmete. Kamen formira prema nacrtu ili šablonu, a ponekad ga i boji.

U klesarstvu se najčešće koristi granit, vapnenac, pješčenjak i mramor.
Pored prirodnih, danas se sve više upotrebljava umjetni kamen. Klesari se danas pored tradicionalnih alata (čekić, dlijeto, visak, libela), služe i mašinama za rezanje, tokarenje, poliranje... Površinu kamenih ploča klesari često dekoriraju uklesanim ornamentima ili natpisima.

Klesari često surađuju sa skulptorima na izradi ili obnovi spomenika, a isto tako i sa arhitektima na obnovi zgrada.

## Historija
Klesarstvo je nastalo za paleolita kad su ljudi morali nadomjestiti korisne, ali rijetke prirodne spilje umjetno podignutim spiljama od kamenih gromada. Do 4. milenija pne. Stari Egipat razvio je tehniku kleserstva po kamenolomima, koja je kulminirala piramidama.

Kamen je i nadalje ostao primarni građevinski materijal kroz cijeli srednji vijek, a koristi se još i danas.

## Reference

## Vanjske veze

* ''Klesanje (obrada) kamena'' na portalu Marmac klesarstvo
Layamon

**Layamon** kojiput pisan kao *Layamon* ili *Laghamon*, aktivan tokom 12. vijeka, bio je rano srednjovjekovni engleski pjesnik, autor romana-kronike - *Brut*, jedne od najistaknutijih engleskih poema 12. vijeka.

To je prvo djelo na engleskom jeziku koje se odnosi na legendu o Kralju Arthuru i Vitezove Okruglog stola, napisano u vrijeme kad je engleski jezik bio gotovo potpuno zasjenjen francuskim i latinskim kao jezicima književnosti.

## Biografija

Layamon je sam sebe opisao kao svećenika koji radi i živi u Arley Kingsu u Worcestershireu. Njemu je kao inspiracija za *Bruta* poslužio Waceov - *Roman de Rou*, koji je pak bio anglo-normanska adaptacija Monmouthove - *[[Historia Regum Britanniae]]*.  On je u oko 16.000 dugih redova (često isprekidanim kratkim stihovima), ispričao mitološku historiju Britanije, od iskrcavanja Bruta Trojanskog, pra-praunuka slavnog Eneje, sve do konačne Saksonske pobjede nad Britima 689.

Jedna trećina poeme posvećena je legendi o Kralju Arthuru, ali kako Layamon nije bio sklon pisanju klasičnih viteških romansi onog vremena, koncentrirao se na opisivanje ratničkih prizora sa sjajnim ratnikom Arthurom na čelu.

## Reference

## Vanjske veze
* ''Lawamon'' na portalu Encyclopædia Britannica
Arley Kings

**Arley Kings** je nekadašnje selo, a danas samo kvart od 5,253 stanovnika (zajedno sa *Wribbenhallom*) Stourport-on-Severna, u sredini Engleske u Regiji Zapadni Midlands.

## Geografija

Arley Kings leži na sjeveru Grofovije Worcestershire, na južnoj obali rijeke Severn, točno prekoputa historijskog centra Stourport-on-Severna, udaljen nekih šesnaestak kilometara sjeverno od Worcestera.

## Historija

Arley Kings je naselje iz ranog srednjeg vijeka, koje je spomenuo književnik Layamon u svom romanu - *Brut* napisanom oko 1200. On je naime u predgovoru napisao da je svećenik u njegovoj parohijskoj crkvi sv. Bartolomeja, koja se uzdiže nad rijekom Severn.

Današnji Arley Kings je čuven po svojoj normanskoj crkvi koja je temeljno restaurirana tokom 19. vijeka, i po nekoliko fino očuvanih kuća iz 16. vijeka, i po vjetrenjači iz 19. vijeka.

## Reference

## Vanjske veze

* Areley Kings
Galecijski jezik

**Galecijski jezik** ili *Sjeverozapadni hispano-keltski jezik* (engleski: *Gallaecian language*, *Northwestern Hispano-Celtic*) je izumrli hipotetički keltski jezik, a možda samo dijalekt keltiberskog jezika, koji se govorio na sjeverozapadu Iberijskog poluotoka, prije nego što je postao rimska provincija Galecija.

Govorio se od početka 1. milenija pne. na području između zapadne i sjeverne atlantske obale i linije koja je vodila prema sjeveru i jugu te povezivala Oviedo i Méridu, uključujući sjeverni Portugal.

Taj jezik koji su govorili Keltiberi spadao je u jezičnu porodicu Hispano-keltskih jezika.

Snažna plemena Keltibera u centralnoj Španjolskoj, Luzitanaca u Portugalu, Kantabra i Galeca na sjeverozapadu, dugo su se opirala rimskoj invaziji.

Kao i kod ilirskih jezika, ono malo preživjelih natpisa na *galecijskom*, sastoji se kratkih riječi i kratkih rečenica, pronađenih po lokalnim latinskim natpisima ili kod glosa klasičnih autora, zajedno s brojnim antroponimima, etnonimima, teonimima, toponimima, koji su preostali kao imena naselja, rijeka ili planina. Pored toga brojne izolirane riječi keltskog porijekla ostale su sačuvane u današnjim [romanskim jezicima [sjeverozapadne Španjolske, najvjerojatnije nasljeđene od drevnog *galecijskog*.

## Izvori

## Vanjske veze

* ''Gallaecian language''
Seek (NCIS)

***Potraga*** je 228. epizoda američke kriminalističke TV-serije *[[NCIS (TV serija)|NCIS]]*, premijerno prikazana na programu mreže CBS 19. marta 2013. godine.

Radnja epizode prikazuje kako udovica vojnika, čijeg je muž navodno ubio talibanski snajperista, traži Gibsovu pomoć da bi saznala istinu. U međuvremenu, Vens sprovodi audiciju za dadilju.

## Vanjske veze
*
Civilization: The Card Game

***Civilization: The Card Game*** je kartaška igra koju je dizajnirao Soren Johnson a 2006. godine objavila izdavačka kuća Firaxis Games. Temelji se na prethodne godine kompjuterskoj videoigri *[[Civilization IV]]*, i u njoj igrači preuzimaju ulogu vođa civilizacija koje razvijaju pribavljajući teritorije, tehnologije, stanovništvo, građevine preko igraćih karata sa kojima trguju. Igra nije objavljena zasebno, nego je dio posebnog paketa (box set) pod naslovom *Sid Meier's Civilization Chronicles* u kome je Firaxis Games objavio sve dotadašnje igre iz serije *Civilization*.
Civilization IV: Warlords

***Civilization IV: Warlords*** je ekspanzija (dodatak) za kompjutersku igru na poteze *[[Civilization IV]]*, objavljena 2006. godine. U njemu je dodano nekoliko novih civilizacija i vođa, novih karakternih osobina vođa. Najvažnije inovacije je uvođenje  "velikih vojskovođa" koji civilizacijama daju bonus u ratu, ali i mogućnost da se oslabljene civilizacije pretvore u vlastite vazale. Osim toga, ekspanzija je igračima donijela osam novih scenarija, kao i sve dotadašnje patcheve. Olakšana je i multiplayer igra.

## Vanjske veze
* Official website
* Civilization IV: Warlords Info Center @ civfanatics.com
Civilization IV: Beyond the Sword

***Civilization IV: Beyond the Sword*** je ekspanzija (dodatak) za kompjutersku strategijsku igru na poteze *[[Civilization IV]]* objavljena 2007. godine. Glavna karakteristika ekspanzije je dodavanje sadržaja koji bi lakše emulirali historijska zbivanja nakon otkrića baruta, te je u tu svrhu dodano 11 novih scenarija, 10 novih civilizacija i 16 novih vođa. Od novih koncepata je najvažnije uvođenje korporacija koje se, ovisno o tehnološkoj razini, mogu širiti svijetom poput religija i igraču omogućiti ekonomsku dominaciju. *Civilization IV: Beyond the Sword* je također olakšao korištenje špijuna, omogućio "napredan" početak sa već izgrađenim i tehnološki razvijenim civilizacijama, te donio opcije koje znatno otežavaju diplomatsku ili pobjedu kroz svemirsku kolonizaciju.

## Vanjske veze
* Civilization IV: Beyond the Sword – Official site, 2kgames
Civilization IV: Colonization

***Civilization IV: Colonization*** je kompjuterska strategija na poteze objavljena 2008. godine u izdanju Firaxis Games koja predstavlja remake igre *[[Sid Meier's Colonization]]* iz 1994. godine pri čemu je korišten engine moderne igre *[[Civilization IV]]*. Igrač preuzima ulogu vođe kolonija četiri zemlje (Engleska, Nizozemska, Francuska ili Španija) koju mora osnovati i razviti na Novom svijetu prije nego što će uspješno izboriti nezavisnot od matične zemlje. 

## Povezano
* *[[Freecol]]*, besplatna verzija originalne igre iz 1994.

## Vanjske veze
* Official website (2K Games)
* Developer's site
CivCity: Rome

***CivCity: Rome*** je kompjuterska igra izgradnje grada koju su 2006. godine izdale kompanije Firefly Studios i Firaxis Games. Predstavlja svojevrsnu kombinaciju koncepata igara *[[Caesar (video igra)|Caesar]]* i *[[Civilization (serija video igara)|Civilization]]*. Igrač u njoj ima ulogu rimskog službenika koji upravlja jednim gradom koji mora sagraditi i održavati. Postoje dva načina igre - slobodna (*sandbox*) i kampanja uz tutorijale, gdje igrač mora obavljati određene zadatke i napredovati do mjesta konzula. Postoje također i vojne misije gdje se igrač mora boriti protiv Egipćana, Germana i Kartaginjana. U igri postoji 75 vrsta jedinica, 115 vrsta građevina te 70 tehnologija koje se mogu usvojiti. 

*CivCity: Rome* je imala uglavnom mlake recenzije.

## Vanjske veze
;Službene
* 
* Firefly Studios ''CivCity: Rome'' website
;Recenzije
* ''CivCity: Rome'' na GameSpot
* ''CivCity: Rome''  na IGN
Civilization V

***Sid Meier's Civilization V*** je 4X strateška video igra na poteze, koja predstavlja peti naslov u seriji ''Civilization''. Razvio ju je studio Firaxis Games, a u septembru 2010. je izdana verzija za Microsoft Windows, potom 23. novembra 2010 verzija za OS X, i, konačno, verzija za Linux 10. juna 2014.

U *Civilization V*, igrač vodi civilizaciju od prahistorijskih vremena do budućnosti na proceduralno stvorenoj karti, pri čemu pokušava postići nekoliko različitih uvjeta za pobjedu kroz znanstveno istraživanje, ekspedicije, diplomaciju, širenje, razvoj ekonomije i političkih institucija te osvaajanja. Igra koristi potpuno noviengine sa heksagonalnim poljima koja su zamijenila kvadratna polja iz dotadašnjih igara serije. Mnogi elementi *[[Civilization IV]]* i njenih ekspanzija su uklonjeni ili promijenjeni, kao što su religija i špijunaža (mada su vraćeni u kasnijim ekspanzijama). Izmijenjen je i sistem borbe, time što je uklonjeno gomilanje trupa te omogućeno gradovima da se brane ispaljujući projektile na susjedne neprijateljske snage. Uz to karta sadrži i kompjuterski kontrolirane gradove države i  NPC-ove koji mogu postati predmetom trgovine, diplomacije ili osvajkanja. Granice civilizacija se šire polje po polje, čime se favoriziraju najproduktivnija polja, a ceste sada imaju troškove održavanja, što ih čini daleko rjeđim. Igra također sadrži elemente zajednice, moddinga i  multiplayera. Također je dostupna za download na Steamu.

Prva ekspanzija pod naslovom *[[Civilization V: Gods & Kings]]* je izdana 19. juna 2012 u Sjevernoj Americi. Sadrži elemente kao što su religija, špijunaža, poboljšana pomorska borba  i borbeni AI, kao i devet novih civilizacija.

Druga ekpanzija pod naslovom *[[Civilization V: Brave New World]]* je objavljena 15. marta 2013. Sadržavala je nove opcije kao što su međunarodne trgovačke rute, svjetski kongres, turizam, velika djela, kao i devet novih civilizacija, osam dodatnih čuda i tri ideologije. Izdana je 9. jula 2013 u Sjevernoj Americi i u ostatku svijeta tri dana kasnije.

## Izvori

## Vanjske veze
*
The Elder Scrolls Online

**The Elder Scrolls Online** (skraćeno ESO ili TESO) masivna višekorisnička mrežna igra igranja uloga koju je razvila kompanija ZeniMax Online Studios. Deo je serije igara The Elder Scrolls. Najavljena je 3. maja 2012. godine na sajtu časopisa Game Informer. Na njen razvoj uloženo je sedam godina. Izašla je 4. aprila 2014. za Microsoft Windows i Mac OS i 9. juna 2015. za Xbox One i PlayStation 4.

Mesto i vreme radnje smešteno je na izmišljenom kontinentu Tamrijel, hiljadu godina pre događaja u igri The Elder Scrolls V: Skyrim i oko 800 godina pre događaja u The Elder Scrolls III: Morrowind i The Elder Scrolls IV: Oblivion. Gejmplej je uglavnom nelinearan. Predstavlja mešavinu kvestova (quests), slučajnih događaja (random events) i slobodnog istraživanja sveta (free-roaming exploration). Ne postoji način (mode) da se igra igra solo (single-player) van mreže (offline). Međutim, razvojni tim je najavio „mnoštvo sadržaja“ prilagođenih igračima koji preferiraju da igraju solo. Izbor rase i klase glavnog lika prepušten je igraču. Svaka klasa i rasa ima svoje posebne karakteristike.

U početku je dobila različite ocene. Znatno ih je popravila kada je s novim izdanjem pod promenjenim nazivom Elder Scrolls Online: Tamriel Unlimited od 17. marta 2015. ukinuta pretplata na igru i uveden sistem plaćanja buy to play (plati, pa igraj).

## Vanjske veze
* Prikaz igrice u časopisu „Svet kompjutera“
Stourport-on-Severn

**Stourport-on-Severn** ili samo **Stourport** je grad od 20,347 stanovnika u sredini Engleske u Regiji Zapadni Midlands.

## Geografija

Stourport-on-Severn leži na sjeveru Grofovije Worcestershire, na sjevernoj obali rijeke Severn, i na kanalima Staffordshire i Worcestershire, udaljen 19 kilometara sjeverno od Worcestera i 32 km jugozapadno od Birminghama.

## Historija

Stourport-on-Severn je u grad je izrastao nakon izgradnje kanala Staffordshire i Worcestershire 1771. tako da je već krajem 18. vijeka bio najveća riječna luka u Midlandsu, nakon Birminghama.

Njegova luka i ustave danas su samo turistička atrakcija. Historijski centar ima puno historicističkih zgrada i pubova.

## Gradovi prijatelji

* , Villeneuve-le-Roi, Francuska

## Reference

## Vanjske veze

* Stourport-on-Severn
Brut Trojanski

**Brut Trojanski** (engleski: *Brutus of Troy*) pisan i kao **Britto**, **Brute** je legendarni pra-praunuk slavnog Eneje trojanskog, poznat u
srednjovjekovnoj engleskoj historiji kao osnivač prvog britanskog kraljevstva.

O njemu u ozbiljnoj historiografiji nema ni rječi, tako da je on plod mašte i želje ranih engleskih književnika da i oni dobiju svog mitološkog osnivača kao i Antički Rim.

## Legenda o Brutu

Po legendi Brut je bio Rimski konzul, o njemu je kao takvom prvi pisao Nenije, a nakon njega i Geoffrey od Monmoutha u svojoj - *[[Historia Regum Britanniae]]*.

Brut je kao potomak Eneje i sin nekog *Silviusa*, zbog proročanstva slučajno ubio strelicom svoga oca. Zbog tog čina pobjegao je iz Italije i zajedno sa sljedbenicima otišao u Britaniju, koja se tad zvala - **Albion**. Zajedno sa svojim prijateljima osvojio je Britanijski otok i istrijebio divove koji su prije tog vladali otokom.

Albion je nakon pokrštavanja u čast Bruta postao - Britanija, na sličan su način i Brutova tri sina; - **Camber**, **Locrine** (Locrinus) i **Albanact** - dali su imena Cambriji (Wales), Logresu (Engleska) i Albaniju (Škotska).

Kako se smatralo da je Brut bio osnivač prvog britanskog kraljevstva, zbog tog su brojne kronike i nazvane po njemu, pa tako i Waceov - *Roman de Brut*.

## Reference

## Vanjske veze

* ''Brutus'' na portalu Nightbringer
Unuče

**Unuče** (muško: **unuk**, žensko: **unuka**) je dijete vlastitog dijeteta. Članovi porodice nasuprot unučadi su djed i baka.

## Povezano
* Otac
* Majka
* Deda i baba
* Porodica

## Reference

## Vanjske veze
* ''Šta znači UNUK?''
Doba jedrenjaka

**Doba jedrenjaka** je period od 16. do 19. vijeka kada su jedrenjaci dominirali u trgovini i ratovima na morima. Udarnu pomorsku silu predstavljali su veliki jedrenjaci visokih bokova s tri reda topovskih vrata od kojih su najpoznatiji *Sovereign of the Seas* i *Prince Royal*. Najpoznatiji tip jedrenjaka u 16. vijeku bila je dvojarbolna nava sa križnim i latinskim jedrima. Tokom 17. i 18. vijeka razvili su se veliki trgovački jedrenjaci deplasmana do 1500 tona za prekooceansku plovidbu od kojih su najpoznatiji istočnoindijci. Krajem 18. vijeka počeli su se graditi golete, škune i brikovi, da bi početkom 19. vijeka jedrenjaci dosegli svoj vrhunac. Sredinom 19. vijeka razvio se najveći jedrenjak takozvani kliper deplasmana 1000-2000 tona za prijevoz putnika i robe. Tokom toga razdoblja počeli su se graditi željezni brodovi da bi na kraju skroz istisnuli drvene jedrenjake.

## Povezano
* Velika geografska otkrića